# אנטוורפן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בעיר בבלגיה; לערך העוסק בקבוצת כדורגל בשם זה, ראו אנטוורפן (כדורגל).

אנטוורפן

מדינה | פלנדריה, בלגיה
מחוז | {{{מחוז}}}
שטח | 204.51 קמ"ר
אוכלוסייה - עירונית | 455,148 (1 בינואר 2004)
אתר אינטרנט רשמי | www.antwerpen.be

אנטוורפן (הולנדית: Antwerpen, צרפתית: Anvers - "אַנְוֶרְס", אנגלית: Antwerp) היא העיר השנייה בגודלה בבלגיה והעיר הגדולה בפלנדריה, האזור דובר ההולנדית בבלגיה. בשנת 2004 חיו בעיר 455 אלף תושבים.

העיר שוכנת בצפון המדינה, בסמוך לגבול עם הולנד ועל גדות הנהר סכלדה (Schelde), בקרבת השפך שלו אל הים הצפוני. נמלה של אנטוורפן הוא השני בגודלו באירופה, אחרי נמל רוטרדם (אשר נמצאת רק כמה עשרות קילומטרים צפונית מאנטוורפן). תעשיות פטרו-כימיות רבות ממוקמות לאורך הנמל.

ישנן שתי סברות לגבי מקור שם העיר. הסברה הראשונה גורסת כי המילה Antwerpen מקורה במילים ההולנדיות Aan het werf (לאורך הרציף). על פי גרסה אחרת, מקור השם הוא באגדה מיתולוגית על סילביוס ברבו (Brabo) אזרח רומי, שחתך את ידו של הענק אנטיגון (Druoon Antigoon) שהטיל אימה על העיר והנמל, וזרק אותה לנהר. שם העיר, על פי גרסה זו, הוא שיבוש של המילים ההולנדיות hand werpen (לזרוק את היד). פסל של ברבו והיד של הענק מוצב בכיכר המרכזית בעיר, ובסמל העיר מופיעה היד החתוכה של הענק.

הקתדרלה של אנטוורפן היא אחת החשובות בצפון אירופה, והגדולה בבלגיה. העיר נחשבת לאחת מבירות סגנון האר-נובו (Art Nouveau, "האומנות החדשה") בארכיטקטורה. שכונת זוֹרְנְבּוֹרג בעיר מכילה מאות בניינים מעוטרים בַּפֶּאֶר הגרנדיוזי והמוגזם לעתים המאפיין סגנון זה.

קתדרלת אנטוורפן

במלחמת העולם השנייה היה נמל אנטוורפן יעד אסטרטגי ממדרגה ראשונה עבור בעלות הברית. העיר שוחררה בספטמבר 1944 על ידי הבריטים, הנמל לא ניזוק הודות לפעולה אמיצה של המחתרת הבלגית. לרוע המזל, לא שוחרר אזור שפך נהר הסחלדה ליד וליסינגן (Vlissingen, בחצי האי ולכרן (Walcheren) בדרום הולנד), והנמל נשאר סגור. כוחות קנדים ויחידות קומנדו שיחררו בפעולה אמפיבית ארוכה ועקובה מדם את שפך הנהר שנפתח רק בדצמבר 1944. עם פתיחת הנמל הופצצה העיר בצורה קשה על ידי פצצות מעופפות V2 שגבו קורבנות רבים, בין היתר בקולנוע רקס בו נהרגו מאות בני אדם. המטרה העיקרית של היטלר עם פתיחת מתקפת הארדנים בחורף 1944 הייתה כיבוש מחדש של אנטוורפן ויצירת טריז בין צבאות בעלות הברית.

## [עריכה] ספורט

בעיר נערכו משחקי הקיץ האולימפיים בשנת 1920. לעיר שתי קבוצות כדורגל עיקריות: בירסחוט, שמשחקת בליגת העל הבלגית ואנטוורפן, כיום בליגה השנייה.

## [עריכה] יהודי אנטוורפן

באנטוורפן שוכנת הקהילה היהודית השנייה בגודלה בבלגיה (לאחר בריסל), ואחת הגדולות, החשובות והותיקות באירופה. לפני מלחמת העולם השנייה מנתה הקהילה כ-55 אלף איש, וכיום היא מונה כ-20 אלף.

עם הכיבוש הגרמני ב-18 במאי 1940 היה גורל יהודי העיר מר וקשה. ב-10 ו-14 באפריל 1941 אירע פוגרום על ידי לאומנים פלמים פרו-נאצים, בו נשרף בית כנסת (אירוע חריג בארצות המערב). יהודי אנטוורפן שוגרו ברובם לקסרקטין דוסין במכלן (ראו: [1]) והועברו בין 1942 ל-1944 ב-28 טרנספורטים לאושוויץ.

יהודי העיר, רובם ככולם חרדים אורתודוקסים, מתגוררים בשכונה גדולה סמוך למרכז העיר, בה ניתן לראות שלטים, חנויות וכרזות אין ספור בעברית וביידיש. חלק גדול מיהודי העיר עוסקים במסחר ובעיבוד יהלומים, ובזכותם הפכה אנטוורפן למרכז עולמי בתחום. בעיר בתי עסק רבים העוסקים בתעשיית היהלומים, וכן מוזיאון גדול המתאר את תולדות המסחר ביהלומים באנטוורפן.

## [עריכה] ראו גם

- המצור על אנטוורפן (1584-1585)
- אולימפיאדת אנטוורפן (1920)

ערים שארחו משחקי קיץ אולימפיים
אתונה (1896) | פריז (1900) | סנט לואיס (1904) | לונדון (1908) | שטוקהולם (1912) | אנטוורפן (1920) | פריז (1924) | אמסטרדם (1928) | לוס אנג'לס (1932) | ברלין (1936) | לונדון (1948) | הלסינקי (1952) | מלבורן (1956) | רומא (1960) | טוקיו (1964) | מקסיקו סיטי (1968) | מינכן (1972) | מונטריאול (1976) | מוסקבה (1980) | לוס אנג'לס (1984) | סיאול (1988) | ברצלונה (1992) | אטלנטה (1996) | סידני (2000) | אתונה (2004)
משחקים עתידיים: בייג'ינג (2008) | לונדון (2012)

מקור: http://he.wikipedia.org../../../%D7%90/%D7%A0/%D7%98/%D7%90%D7%A0%D7%98%D7%95%D7%95%D7%A8%D7%A4%D7%9F.html

קטגוריות: ערי נמל | בלגיה: ערים | אנטוורפן

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Català
- Česky
- Dansk
- Deutsch
- Esperanto
- Español
- Suomi
- Français
- Gaeilge
- Galego
- Hrvatski
- Bahasa Indonesia
- Italiano
- 日本語
- 한국어
- Latina
- Lëtzebuergesch
- Limburgs
- Lietuvių
- Latviešu
- Nederlands
- Norsk (bokmål)
- Polski
- Português
- Română
- Русский
- Srpskohrvatski / Српскохрватски
- Slovenščina
- Српски / Srpski
- Svenska
- Türkçe
- Українська
- West-Vlaoms
- 中文